Α.Ε. Δόξα Λευκάδας

Η Αθλητική Ένωση Δόξα Λευκάδας είναι ελληνικό αθλητικό σωματείο που δραστηριοποιείται στο νησί της Λευκάδας στα Επτάνησα. Έτος ίδρυσής του είναι το 1982, οπότε και καλλιεργούσε τα αθλήματα τόσο του ποδοσφαίρου όσο και της καλαθοσφαίρισης. Το πρώτο σταδιακά εγκαταλήφθηκε με αποτέλεσμα ο σύλλογος να αποτελεί σήμερα αμιγώς καλαθοσφαιρικό σωματείο. Οι αθλητές του αγωνίζονται με χρώματα το μπλε, το κόκκινο και το λευκό. Ως έδρα χρησιμοποιεί το Κλειστό Δημοτικό Γυμναστήριο Λευκάδας, χωρητικότητας 1.200 θεατών.«Κλειστό Γυμναστήριο Λευκάδας» , πληροφορίες στον ιστότοπο Gipeda.gr.

Ο σύλλογος διατηρεί τμήμα ενηλίκων ανδρών αλλά και ερασιτεχνικά τμήματα υποδομής για νεαρούς άρρενες αθλητές. Για ένα σύντομο διάστημα το ανδρικό τμήμα διαγωνίσθηκε επαγγελματικά στην Α1 Εθνική Κατηγορία με τη νομική ονομασία «Δόξα Λευκάδας Κ.Α.Ε.». Αποτελεί την πρώτη στην ιστορία ομάδα που εκπροσώπησε τα Ιόνια νησιά στην κορυφαία κατηγορία της ελληνικής ανδρικής καλαθοσφαίρισης.Α.Ε. Δόξα Λευκάδας, πληροφορίες στον επίσημο ιστότοπο του Ε.Σ.Α.Κ.Ε. Στο παρελθόν η Δόξα διέθετε επίσης και γυναικείο τμήμα, το οποίο και αυτονομήθηκε στη συνέχεια για να σχηματίσει τον Α.Σ. Νίκη Λευκάδας.Λιάκου, Βαρβάρα. «Σε ρυθμούς γυναικείου μπάσκετ η Λευκάδα!», άρθρο στον ιστότοπο WePlayBall.gr, 13 Αυγούστου 2009.

 Τμήμα καλαθοσφαίρισης ανδρών 
 Ιστορική αναδρομή 
 Οι δύο πρώτες δεκαετίες στο Τοπικό 
Το τμήμα καλαθοσφαίρισης ιδρύθηκε το 1982 όταν εξέφρασαν ενδιαφέρον μαθητές Λυκείου. Η ομάδα έδωσε τον πρώτο της αγώνα στις 20 Νοεμβρίου 1982 στο Αγρίνιο με αντίπαλο το Χαρίλαο Τρικούπη Μεσολογγίου. Τα επόμενα χρόνια λαμβάνει μέρος στο οικείο της τοπικό πρωτάθλημα, το οποίο διοργανώνει η Ε.Σ.ΚΑ.Β.Δ.Ε.

Την παρθενική της εμφάνιση στα πανελλαδικά πρωταθλήματα πραγματοποιεί το 1987, χρονιά κατά την οποία ιδρύθηκε η Γ' Εθνική Κατηγορία Ανδρών. Εντούτοις, στο τέλος της αγωνιστικής περιόδου υποβιβάστηκε. Την επόμενη δεκαπενταετία αγωνίζεται στα Πρωταθλήματα της Ε.Σ.ΚΑ.Β.Δ.Ε. χωρίς να καταφέρει ωστόσο να ανέλθει εκ νέου στη Γ' Εθνική. Αξιοσημείωτο γεγονός της περιόδου αυτής είναι η συγχώνευση του συλλόγου το 1997 με το τμήμα καλαθοσφαίρισης του Α.Σ. Τηλυκράτη Λευκάδας. Τα επόμενα χρόνια υιοθετεί την επωνυμία «Α.Ε. Δόξα - Τηλυκράτης Λευκάδας».

 Θητείες στη Γ' Εθνική (Δεκαετία 2000) 
Στις 18 Μαΐου 2002, οπότε και ολοκληρώθηκε η αγωνιστική περίοδος 2001-02, η ομάδα κατέκτησε το πρώτο της Πρωτάθλημα Α' Ανδρών Ε.Σ.ΚΑ.Β.Δ.Ε., κερδίζοντας παράλληλα το δικαίωμα ανόδου στις πανελλαδικές κατηγορίες.«Ένωση Σωματείων Καλαθοσφαίρισης Βορειοδυτικής Ελλάδας», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Για την πρώτη της προσπάθεια στο Πρωτάθλημα της Γ' Εθνικής Κατηγορίας την περίοδο 2002-03, η Δόξα τοποθετήθηκε στον 1ο Όμιλο Νότου, τον οποίο συνέθεσαν 14 ομάδες. Στην τελική κατάταξη κατέλαβε την 9η θέση, με ασφάλεια πάνω από τη ζώνη του υποβιβασμού. Ο απολογισμός της χρονιάς ήταν 11 νίκες και 15 ήττες. Ισοβάθμισε με τον Φαίακα Κέρκυρας, τοποθετήθηκε όμως υψηλότερα από αυτόν χάρις στα μεταξύ τους αποτελέσματα.«Βαθμολογία Γ' Εθνικής Κατηγορίας Ανδρών (1ος Όμιλος Νότου) 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η επόμενη περίοδος, 2003-04, ήταν ουσιαστικά μια επανάληψη της προηγούμενης. Ξανά η ομάδα της Λευκάδας τερμάτισε στην 9η θέση του ίδιου Ομίλου με 11 νίκες και 15 ήττες. Αυτή τη φορά δεν παρατηρήθηκε ισοβαθμία.«Βαθμολογία Γ' Εθνικής Κατηγορίας Ανδρών (1ος Όμιλος Νότου) 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τελικά ήταν την περίοδο 2004-05 που η ομάδα δεν τα κατάφερε να παραμείνει στην κατηγορία. Πάντα στον 1ο Όμιλο Νότου των 14 συλλόγων, η Δόξα συγκέντρωσε 9 νίκες και 17 ήττες. Σαν αποτέλεσμα βρέθηκε στη 12η θέση της τελικής βαθμολογικής κατάταξης και υποβιβάστηκε στο οικείο της τοπικό Πρωτάθλημα.«Βαθμολογία Γ' Εθνικής Κατηγορίας Ανδρών (1ος Όμιλος Νότου) 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Ακολούθησε μια διετία στο τοπικό Πρωτάθλημα της Βορειοδυτικής Ελλάδος, στη διάρκεια του οποίου ο Τηλυκράτης αποσπάστηκε (η ομάδα δημιουργήθηκε εκ νέου ως ανεξάρτητο σωματείο). Αγωνιζόμενη πλέον ως «Α.Ε. Δόξα Λευκάδας», η ομάδα έφτασε την περίοδο 2005-06 μέχρι του τελικούς των Play-Offs, χάνοντας τον τίτλο από τον Κρόνο Ιωαννίνων. Την επόμενη χρονιά, 2006-07, η Δόξα αναδείχθηκε εκ νέου Πρωταθλήτρια και επέστρεψε στη Γ' Εθνική.

Την περίοδο 2007-08 έλαβε χώρα η επιστροφή της Δόξας στο Πρωτάθλημα του 1ου Ομίλου Νότου, στον οποίο εντάχθηκαν 14 στο σύνολο ομάδες. Ο σύλλογος της Λευκάδας σημείωσε 13 νίκες και 13 ήττες, ολοκληρώνοντας τις αγωνιστικές του υποχρεώσεις στην 9η θέση της βαθμολογικής κατάταξης.«Βαθμολογία Γ' Εθνικής Κατηγορίας Ανδρών (1ος Όμιλος Νότου) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την επόμενη περίοδο, 2008-09 πραγματοποίησε καλύτερη πορεία καταλαμβάνοντας την 6η θέση του Ομίλου του με απολογισμό 15 νίκες και 11 ήττες. Ισοβάθμισε με τον Κόροιβο Αμαλιάδας, ωστόσο βρέθηκε υψηλότερα από αυτόν στην τελική κατάταξη.«Βαθμολογία Γ' Εθνικής Κατηγορίας Ανδρών (1ος Όμιλος Νότου) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η χρονιά 2009-10 αποτέλεσε σταθμό στην ιστορία της Δόξας, καθώς η ομάδα κατέκτησε το Πρωτάθλημα της Γ' Εθνικής με 21 νίκες και 5 ήττες στον Όμιλό της, εξασφαλίζοντας τη συμμετοχή της στην αμέσως ανώτερη κατηγορία από την επόμενη χρονιά.«Πρωταθλητές Γ' Εθνικής Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Βαθμολογία Γ' Εθνικής Κατηγορίας Ανδρών (1ος Όμιλος Νότου) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Ανοδική πορεία (2010-2016) 
Το φθινόπωρο του 2010 η Δόξα Λευκάδας πραγματοποίησε την πρώτη της εμφάνιση στο θεσμό του Κυπέλλου Ελλάδος, λαμβάνοντας μέρος σε δύο αγώνες της Α' Φάσης. Στην πρώτη αγωνιστική πέτυχε και την πρώτη της νίκη απέναντι στο Διαγόρα Ρόδου με σκορ 57-48.«Πρώτη πράξη για Κύπελλο», άρθρο στον ιστότοπο Gazzetta.gr, 15 Σεπτεμβρίου 2010.«Άνοιξε η αυλαία της διοργάνωσης», άρθρο στον ιστότοπο Sport24.gr, 15 Σεπτεμβρίου 2010. Ο αποκλεισμός επήλθε στην επόμενη αγωνιστική, όπου και γνώρισε την ήττα από τους Ικάρους Σερρών με σκορ 53-60.«Δόξα Λευκάδας – Ίκαροι Σερρών», άρθρο στον ιστότοπο LefkadaSports.gr, 21 Σεπτεμβρίου 2010. Σε ό,τι αφορά το Πρωτάθλημα της Β' Εθνικής Κατηγορίας, στο οποίο αγωνίστηκε για πρώτη φορά, η ομάδα του Νίκου Βουρνά παρουσίασε καλό αγωνιστικό πρόσωπο, ολοκληρώνοντας τις αγωνιστικές της υποχρεώσεις για την περίοδο 2010-11 στην 4η θέση της τελικής κατάταξης. Αναλυτικότερα, συγκέντρωσε 22 νίκες και 18 ήττες απέναντι σε 15 αντιπάλους (που τότε αγωνίζονταν σε κοινό Όμιλο).«Β' Εθνική – 30ή αγωνιστική», άρθρο στον ιστότοπο InfoBasket.gr, 5 Ιουνίου 2011.«Πρωταθλητής ο ΟΦΗ!», άρθρο στον ιστότοπο BasketNet.gr, 5 Ιουνίου 2011. Κορυφαίος σκόρερ για τη Δόξα και 15ος στο σύνολο των ομάδων αναδείχθηκε τη χρονιά αυτή ο Νίκος Ψωμάς-Λυμπάρης (358 πόντοι).«Οι σκόρερς της Β’ Εθνικής (τελική κατάταξη)», άρθρο στον ιστότοπο InfoBasket.gr, 5 Ιουνίου 2011.«Οι σκόρερς της Β' (μέρος 1ο)», άρθρο στον ιστότοπο InfoBasket.gr, 12 Ιουνίου 2011.

Η εθελοντική αποχώρηση του Ηρακλή Θεσσαλονίκης από τις επαγγελματικές κατηγορίες τον Αύγουστο του 2011 επέτρεψε στη Δόξα Λευκάδας να ανέλθει για πρώτη φορά στην ιστορία της στο Πρωτάθλημα της Α2 Εθνικής Κατηγορίας.«Η Δόξα Λευκάδας αντί του Ηρακλή στην Α2», άρθρο στον ιστότοπο της εφημερίδας «Ελευθεροτυπία», 2 Αυγούστου 2011.«Στην Α2 η Δόξα Λευκάδας αντί του Ηρακλή», άρθρο στον ιστότοπο Contra.gr, 2 Αυγούστου 2011.

Η αγωνιστική δράση ξεκίνησε τον επόμενο Σεπτέμβριο με αγώνα για το Κύπελλο Ελλάδος, στον οποίο η νησιωτική ομάδα ηττήθηκε με σκορ 77-68 εκτός έδρας από το Ηράκλειο.«Η υποβάθμιση του Κυπέλλου Ελλάδος συνεχίζεται», άρθρο στον ιστότοπο της εφημερίδας «Το Βήμα», 21 Σεπτεμβρίου 2011.«Αντίο στο Κύπελλο για τη Δόξα Λευκάδας», άρθρο στον ιστότοπο TheBest.gr, 10 Σεπτεμβρίου 2011. Σε ό,τι αφορά το Πρωτάθλημα της περιόδου 2011-12, τον τίτλο του Πρωταθλητή της Α2 Εθνικής διεκδίκησαν 16 ομάδες σε 30 αγωνιστικές. Η συγκομιδή της Δόξας ήταν 15 νίκες και 15 ήττες, με αποτέλεσμα να βρεθεί στην 9η θέση της τελικής βαθμολογικής κατάταξης, με ασφάλεια πάνω από τη ζώνη του υποβιβασμού.«Αποτελέσματα Α2 – 30ή αγ/κή… Σώθηκε το Παγκράτι, 3οι οι Ικαροι!», άρθρο στον ιστότοπο InfoBasket.gr, 19 Μαΐου 2012. Κορυφαίος σκόρερ της ομάδας ήταν τη χρονιά αυτή ο Νίκος Πέττας (412 πόντοι, 24 αγώνες, 17,17 μ.ό.), με το Σέρβο Μάρκο Πέκοβιτς (288 πόντοι, 26 αγώνες, 11,08 μ.ό.) να ακολουθεί.«Doxa Lefkadas: Total Stats Regular Season 2011-2012», πληροφορίες στον ιστότοπο (Galanis)SportsData.gr. Ο Νίκος Ψωμάς-Λυμπάρης βρέθηκε πρώτος στο στατιστικό πίνακα των Κοψιμάτων για το σύνολο των ομάδων συγκεντρώνοντας 31 σε αριθμό.«Blocks Stats Regular Season 2011-2012», πληροφορίες στον ιστότοπο (Galanis)SportsData.gr.

Την επόμενη περίοδο, 2012-13, η Δόξα συνέχισε για δεύτερη συνεχόμενη χρονιά στην Α2 Εθνική, με την απόδοσή της, όμως να παραμένει σε χαμηλά επίπεδα. Στα μέσα Σεπτεμβρίου ηττήθηκε στην πρεμιέρα του Κυπέλλου με σκορ 64-73 από το Λάυριο, με αποτέλεσμα να αποκλειστεί από το θεσμό.«Ολοκληρώθηκε η πρώτη πράξη», άρθρο στον ιστότοπο Gazzetta.gr, 15 Σεπτεμβρίου 2012.«Τα αποτελέσματα της Α' φάσης του Κυπέλλου», άρθρο στον ιστότοπο Sport24.gr, 15 Σεπτεμβρίου 2012.«Ξεκίνημα στο Κύπελλο», άρθρο στον ιστότοπο BasketNet.gr, 15 Σεπτεμβρίου 2012. Το Νοέμβριο ο Νίκος Βουρνάς αποχώρησε μετά από τρία χρόνια από την ομάδα,«Παρελθόν για τη Λευκάδα ο Βουρνάς», άρθρο στον ιστότοπο PameSports.gr, 26 Νοεμβρίου 2012. για να αντικατασταθεί από το Δημήτρη Παπαδόπουλο.«Ο Δημήτρης Παπαδόπουλος στη Δόξα Λευκάδας», άρθρο στον ιστότοπο Zougla.gr, 29 Νοεμβρίου 2012. Το Μάρτη υπήρξε νέα αλλαγή προπονητή, εφόσον τον Παπαδόπουλο διαδέχτηκε για λίγους μήνες ο βοηθός του, Θωμάς Ζαβιτσάνος.«Παρελθόν ο Παπαδόπουλος από τη Δόξα Λευκάδας», άρθρο στον ιστότοπο MyLefkada.gr, 14 Μαρτίου 2013.«Προχωράει με Zαβιτσάνο», άρθρο στον ιστότοπο InfoBasket.gr, 13 Μαρτίου 2013. Η λήξη του Πρωταθλήματος βρήκε το νησιωτικό σύλλογο στη 14η και τελευταία θέση της βαθμολογικής κατάταξης με 5 νίκες, 20 ήττες κι 1 μηδενισμό (λόγω αποχής από αγώνα στην Κρήτη).«Δεν κατεβαίνει η Δόξα στην Κρήτη», άρθρο στον ιστότοπο InfoBasket.gr, 17 Απριλίου 2013.«Αποτελέσματα Α2 – 26η αγωνιστική… Στην Α1 η Ν. Κηφισιά ύστερα από ματς-διαφήμιση! Φιέστα στα Τρίκαλα», άρθρο στον ιστότοπο InfoBasket.gr, 27 Απριλίου 2013. Με τον τρόπο αυτό υποβιβάστηκε στη Β' Εθνική Κατηγορία. Πρώτος σκόρερ για την ομάδα αναδείχθηκε ο Σάββας-Αλέξανδρος Μανούσος (382 πόντοι, 25 παιχνίδια, 15,28 κατά μ.ό.) και δεύτερος ο Πάρης Μάρτζος (279 πόντοι, 25 παιχνίδια, 11,16 κατά μ.ό.).«Doxa Lefkadas: Total Stats Regular Season 2012-2013», πληροφορίες στον ιστότοπο (Galanis)SportsData.gr. Ο Μανούσος ήταν επίσης ο δεύτερος παραγωγικότερος ριμπάουντερ του Πρωταθλήματος (220 στον αριθμό, 8,8 κατά μ.ό.).«Rebounds Stats Regular Season 2012-2013», πληροφορίες στον ιστότοπο (Galanis)SportsData.gr.

Τον επόμενο Σεπτέμβρη η Δόξα δεν διαγωνίστηκε στο Κύπελλο Ελλάδος, καθώς βάσει νέων κανονισμών μόνο οι ομάδες της Α1 και της Α2 Εθνικής θα λάμβαναν μέρος στο θεσμό. Η Β' Εθνική Κατηγορία, με τη σειρά της διοργανώθηκε την περίοδο 2013-14 σε δύο Ομίλους. Η Δόξα συμμετείχε στον Όμιλο Βορρά τον οποίο και σχημάτισαν 14 ομάδες συνολικά. Μετά την ολοκλήρωση των αγωνιστικών της υποχρεώσεων βρέθηκε στην κορυφή του τελικού βαθμολογικού πίνακα με 21 νίκες και 5 ήττες συγκομιδή.«Πρόγραμμα και Βαθμολογία Β' Εθνικής Κατηγορίας Ανδρών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Η απονομή στους πρωταθλητές», άρθρο στον ιστότοπο InfoBasket.gr, 29 Απριλίου 2014.«Β’ Εθνική (Βορράς) – 26η αγωνιστική… Στη Γ’ Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014. Πρώτος σκόρερ για την ομάδα και 4ος παραγωγικότερος στο Βορρά αναδείχθηκε ο Βαγγέλης Σκλάβος (478 πόντοι).«Οι σκόρερς της Β’ Εθνικής 2013-14 (τελική λίστα)», άρθρο στον ιστότοπο InfoBasket.gr, 7 Μαΐου 2014. Καθήκοντα πρώτου προπονητή διατηρούσε ολόκληρη τη χρονιά αυτή ο Γιώργος Ζαφειρούδης.«Ο Γιώργος Ζαφειρούδης στη Δόξα Λευκάδας», άρθρο στον ιστότοπο NorthBasket.gr, 8 Ιουνίου 2013.

Η επιστροφή της ομάδας στην Α2 Εθνική το επόμενο φθινόπωρο της έδωσε την ευκαιρία να αγωνιστεί εκ νέου στο Κύπελλο Ελλάδος. Στη διοργάνωση αυτή συμμετείχε τελικά σε μόλις έναν αγώνα για την Α' Φάση, όπου ηττήθηκε με σκορ 79-82 από την ομάδα του Παγκρατίου.«Δόξα Λευκάδας: Ήττα αποκλεισμός από Παγκράτι (82-79)», άρθρο στον ιστότοπο MyLefkada.gr, 21 Σεπτεμβρίου 2014.«Πρόκριση για Εθνικό, Παγκράτι», άρθρο στον ιστότοπο Sport24.gr, 20 Σεπτεμβρίου 2014. Το Νοέμβριο του 2014 το Γιώργο Ζαφειρούδη διαδέχθηκε στην τεχνική ηγεσία του συλλόγου ο Βαγγέλης Ζιάγκος.«Ο Βαγγέλης Ζιάγκος, νέος προπονητής της Δόξας, στην πρώτη του συνέντευξη», συνέντευξη του προπονητη στον ιστότοπο LefkadaPress.gr, 2 Δεκεμβρίου 2014.«Τέλος ο Ζαφειρούδης», άρθρο στον ιστότοπο InfoBasket.gr, 25 Νοεμβρίου 2014.«Ο Ζιάγκος στη Δόξα Λευκάδας», άρθρο στον ιστότοπο InfoBasket.gr, 27 Νοεμβρίου 2014. Στα πλαίσια του Πρωταθλήματος της περιόδου 2014-15, το οποίο διοργανώθηκε με τη συμμετοχή 14 σωματείων, η ομάδα της Λευκάδας συνέλεξε 16 νίκες και 10 ήττες και, συνεπώς, κατετάγη στην 7η θέση του τελικού βαθμολογικού πίνακα.«Πρόγραμμα και Βαθμολογία Α2 Εθνικής Κατηγορίας Ανδρών 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 – 26η αγωνιστική… Επεσε ο Φίλιππος Βέροιας, σώθηκε ο Ηρακλής», άρθρο στον ιστότοπο InfoBasket.gr, 9 Μαΐου 2015. Κορυφαίος σκόρερ της ομάδας την περίοδο αυτή αναδείχθηκε, όπως και την προηγούμενη, ο Βαγγέλης Σκλάβος (293 πόντοι, 23 αγώνες, 12,74 κατά μ.ό.), με το Γιώργο Αποστολίδη να ακολουθεί (273 πόντοι, 23 αγώνες, 11,87 κατά μ.ό.).«Doxa Lefkadas: Total Stats Regular Season 2014-2015» , πληροφορίες στον ιστότοπο (Galanis)SportsData.gr.

Η αγωνιστική περίοδος 2015-16 ξεκίνησε για άλλη μια φορά με τις υποχρεώσεις της ομάδας για το Κύπελλο Ελλάδος. Στο μοναδικό παιχνίδι που παραχώρησε, η Δόξα γνώρισε τον αποκλεισμό από τα Εκπαιδευτήρια Δούκα με σκορ 70-74.«Η αρνητική παράδοση συνεχίστηκε…», άρθρο στον ιστότοπο SportTime24.gr, 23 Σεπτεμβρίου 2015.«Πανηγυρική πρόκριση για Ηρακλή και Περιστέρι», άρθρο στον ιστότοπο SentraGoal.gr, 23 Σεπτεμβρίου 2015. Τον Οκτώβριο του 2015 το πόστο του προπονητή της ομάδας ανατέθηκε στον Φώτη Τακιανό.«Τέλος και επίσημα ο Ζιάγκος», άρθρο στον ιστότοπο InfoBasket.gr, 29 Οκτωβρίου 2015.«Επίσημα Τακιανός στη Λευκάδα», άρθρο στον ιστότοπο InfoBasket.gr, 30 Οκτωβρίου 2015. Στα πλαίσια του Πρωταθλήματος, στο οποίο έλαβαν μέρος 15 σύλλογοι, η ομάδα της Λευκάδας ολοκλήρωσε τις αγωνιστικές της υποχρεώσεις για την Κανονική Περίοδο με 16 νίκες και 12 ήττες.«Πρόγραμμα και Βαθμολογία Α2 Εθνικής Κατηγορίας Ανδρών 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 – 30ή αγωνιστική… Στα πλέι οφ το Παγκράτι, στα πλέι άουτ η Λιβαδειά», άρθρο στον ιστότοπο InfoBasket.gr, 28 Μαΐου 2016. Ισοβάθμισε, αξιοσημείωτα, με το Παγκράτι το οποίο, όμως, λόγω των μεταξύ τους αποτελεσμάτων βρέθηκε υψηλότερα στην κατάταξη και άφησε τη Δόξα στην 6η θέση, εκτός της νεοσύστατης διαδικασίας των Play-offs. Κορυφαίος σκόρερ για την ομάδα ήταν την περίοδο αυτή ο Ανδρέας Κανονίδης (394 πόντοι, 14,10 κατά μ.ό.).«Doxa Lefkadas: Team Details», πληροφορίες στον ιστότοπο ProBallers.com.

 Θητεία στην Α1 Εθνική (2016-2017) 
Στη διάρκεια του καλοκαιριού του 2016 προέκυψε κενή θέση στην Α1 Εθνική μετά την εθελοντική αποχώρηση της Νέας Κηφισιάς από τα επαγγελματικά Πρωταθλήματα.«Αποχώρησε οριστικά η Κηφισιά» , άρθρο στον ιστότοπο BasketBlog.gr, 29 Ιουλίου 2016.«Η Κηφισιά ενημέρωσε τον ΕΣΑΚΕ για αποχώρηση από την Α1», άρθρο στον ιστότοπο In.gr, 29 Ιουλίου 2016. Προτεραιότητα για άνοδο στην κατηγορία είχε ο 4ος της προηγούμενης περιόδου Εθνικός Πειραιώς, ωστόσο η Ομοσπονδία αποφάσισε τελικά να προχωρήσει σε διαγωνισμό για Wild Card, προβιβάζοντας την ομάδα που θα κατέθετε τον πληρέστερο φάκελλο υποψηφιότητας. Συμμετοχή στη διαδικασία δήλωσαν οι Δόξα Λευκάδας, Ηρακλής, Πανιώνιος, Ηράκλειο, Αρκαδικός και Καβάλα.«Κατατέθηκαν οι φάκελοι για wild card», άρθρο στον ιστότοπο EKriti.gr, 26 Αυγούστου 2016. Σε σχέση με τους υπόλοιπους η Δόξα είχε το πλεονέκτημα πως εκπροσωπεί ένα γεωγραφικό διαμέρισμα το οποίο δεν είχε άλλη ομάδα στην Α1 Εθνική, δεν είχε οικονομικές εκκρεμότητες, ενώ επιπλέον πληρούσε και το άτυπο κριτήριο του ότι την προηγούμενη χρονιά είχε την καλύτερη βαθμολογική θέση (στην Α2).«Ώρα μηδέν για την Wild Card», άρθρο στον ιστότοπο Gazzetta.gr, 12 Σεπτεμβρίου 2016. Πρόβλημα για την ομάδα ήταν η έλλειψη κλειστού γυμναστηρίου στο νησί που να καλύπτει τις προδιαγραφές του κορυφαίου Πρωταθλήματος.«Αυτή είναι η έδρα που θα παίξει η Δόξα Λευκάδας», άρθρο στον ιστότοπο Sport24.gr, 13 Σεπτεμβρίου 2016. Τελικά η πενταμελής επιτροπή που θα λάμβανε την απόφαση έδωσε στη Δόξα το εισιτήριο της ανόδου με τις αντιδράσεις των άλλων ομάδων να ποικίλουν και τα κριτήρια της επιλογής να μην ανακοινώνονται επισήμως.«Η Λευκάδα πήρε τη θέση της Κηφισιάς στην Α1», άρθρο στον ιστότοπο της εφημερίδας «Καθημερινή», 14 Σεπτεμβρίου 2016.«Γιατί "κέρδισε" η Λευκάδα που γίνεται... Μπολτ!» , άρθρο στον ιστότοπο Contra.gr, 13 Σεπτεμβρίου 2016.«Η Δόξα Λευκάδας πήρε την wild card και ανέβηκε στην Basket League» , άρθρο στον ιστότοπο Sport24.gr, 13 Σεπτεμβρίου 2016.

Η προκλήσεις που άμεσα αντιμετώπισε η ομάδα, εκτός από το γηπεδικό πρόβλημα, ήταν ανάγκη άμεσης σύστασης Κ.Α.Ε., η εύρεση νέου προπονητή και η συμπλήρωση του ρόστερ με παίκτες μέσα σε ελάχιστο χρονικό διάστημα πριν από την έναρξη του Πρωταθλήματος.««Κάψε το σενάριο» να πάρεις wild card», άρθρο στον ιστότοπο ArcadiaPortal.gr, 14 Σεπτεμβρίου 2016. Σχεδόν άμεσα ανακοινώθηκε η πρόσληψη του Χάρη Μαρκόπουλου στη θέση του προπονητή.«Και επίσημα Μαρκόπουλος στη Δόξα Λευκάδας» , άρθρο στον ιστότοπο της εφημερίδας «Έθνος», 14 Σεπτεμβρίου 2014. Η Δόξα δεν κατάφερε να σταθεί στην Α1 Εθνική και υποβιβάστηκε αφού τερμάτισε τελευταία. Για το θεσμό του Κυπέλλου Ελλάδος η ομάδα της Λευκάδας δεν είχε τον απαραίτητο χρόνο να προετοιμαστεί, συνεπώς αγωνίστηκε στην 1η Αγωνιστική της Β' Φάσης με τον προπονητή και τους αθλητές της εφηβικής της ομάδας. Ο αγώνας αυτός εναντίον του Ρεθύμνου ολοκληρώθηκε με σκορ 31-92 υπέρ της κρητικής ομάδας.«Το Ρέθυμνο πήρε την πρόκριση με +61 στη Λευκάδα», άρθρο στον ιστότοπο Sport24.gr, 21 Σεπτεμβρίου 2016.

Η εξέλιξη του Πρωταθλήματος της χρονιάς 2016-17 δεν ήταν ιδανική για τη Δόξα, η οποία δεν κατάφερε να σταθεροποιήσει τη θέση της στο υψηλό αυτό επίπεδο. Στη διάρκεια της Κανονικής Περιόδου σημείωσε 4 νίκες σε 26 αγωνιστικές με συνέπεια να καταλάβει τη 14η και τελευταία θέση της κατάταξης.«Βαθμολογία Πρωταθλήματος Α1 Εθνικής Κατηγορίας Ανδρών 2016-2017», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Από κοινού με τον Απόλλωνα Πατρών ακολούθησε την πορεία προς την Α2 Εθνική.«Μπάσκετ: Υποβιβάστηκε ο Απόλλων Πατρών, το απόλυτο πλεονέκτημα ο Ολυμπιακός» , άρθρο στον ιστότοπο της εφημερίδας «Ναυτεμπορική», 13 Απριλίου 2017. Τους περισσότερους πόντους για λογαριασμό της ομάδας συγκέντρωσε ο Βρετανός Τζάστιν Ρόμπινσον (226 πόντοι σε 19 αγώνες, 11,89 κατά μ.ό.) με τον Αμερικανό Σκοτ Σάνον να ακολουθεί (208 πόντοι σε 26 αγώνες, 8,00 κατά μ.ό.). Διακρίθηκαν επίσης ο Αμερικανός Ντέζμιν Ουέλς (151 πόντοι σε 9 αγώνες, 16,78 κατά μ.ό.), ο Μαυροβούνιος Ιβάν Μάρας (150 πόντοι σε 10 αγώνες, 15,00 κατά μ.ό.) και ο Αμερικανός Μέλσαμ Μπασάμπε (132 πόντοι σε 11 αγώνες, 12,00 κατά μ.ό.).«Στατιστικά Παικτών Δόξας Λευκάδας στο Πρωτάθλημα της Α1 Εθνικής Κατηγορίας Ανδρών 2016-2017», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Ο Σάνον ήταν επίσης ο παίκτης του Πρωταθλήματος με τη δεύτερη καλύτερη επίδοση στις Ασίστ (106 σε 26 αγώνες, 4,08 κατά μ.ό.) και την καλύτερη επίδοση στα Κλεψίματα (52 σε 26 αγώνες, 2,00 κατά μ.ό.).«Στατιστικά Παικτών Α1 Εθνικής Κατηγορίας Ανδρών 2016-2017», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Το Φεβρουάριο του 2017 και μέχρι τη λήξη της περιόδου τον Μαρκόπουλο αντικατέστησε ο Φώτης Τακιανός που είχε παραμείνει στην ομάδα ως συνεργάτης του πρώτου.«Τέλος ο Μαρκόπουλος από τη Δόξα», άρθρο στον ιστότοπο OnSports.gr, 17 Φεβρουαρίου 2017.«Δόξα Λευκάδας: «Τέλος» ο Χάρης Μαρκόπουλος», άρθρο στον ιστότοπο Zougla.gr, 17 Φεβρουαρίου 2017.«"Διαζύγιο" με Μαρκόπουλο», άρθρο στον ιστότοπο Sport24.gr, 17 Φεβρουαρίου 2017.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο1987-88 4Γ' Εθνική ? - ? - - ? - --  -  -2002-03 4Γ' Εθνική 9 - 11-15 - - ? - --  -  -2003-04 4Γ' Εθνική 9 - 11-15 - - ? - --  -  -2004-05 4Γ' Εθνική 12 - 9-17 - - ? - --  -  -2007-08 4Γ' Εθνική 9 - 13-13 - - ? - --  -  -2008-09 4Γ' Εθνική 6 - 15-11 - - ? - --  -  -2009-10 4Γ' Εθνική 1 - 21-5 - - ? - --  -  -2010-11 3Β' Εθνική 4 - 22-8 - - Νίκος Ψωμάς-Λυμπάρης 2η - Α' Φάσης 2-  -  -2011-12 2Α2 Εθνική 9 - 15-15 - - Νίκος Πέττας 1η - Α' Φάσης 1-  -  -2012-13 2Α2 Εθνική 14 - 5-20 - - Σάββας-Αλέξανδρος Μανούσος 1η - Α' Φάσης 1-  -  -2013-14 3Β' Εθνική 1 - 21-5 - - Βαγγέλης Σκλάβος - --  -  -2014-15 2Α2 Εθνική 7 - 5-20 - - Βαγγέλης Σκλάβος Α' Φάση 1-  -  -2015-16 2Α2 Εθνική 6 - 16-12 - - Ανδρέας Κανονίδης Α' Φάση 1-  -  - 2016-17 1Α1 Εθνική 14 - 4-22 - - Τζάστιν Ρόμπινσον 1η - Β' Φάσης 1 - - - 2017-18 2 Α2 Εθνική 6 - 16-14 - - Νίκος Λιακόπουλος 3η - Α' Φάσης2 - - - 2018-19 4Γ' Εθνική 2 - 20-4 - - Γιώργος Αναγνωστόπουλος - - - - - 2019-20 3Β' Εθνική 3 - 15-6 - - Θανάσης Τσιαβές - - - - - 2020-21 3Β' Εθνική Διεκόπη - - - - - - - - - - 2021-22 3Β' Εθνική 4 - 16-8 - - ? - - - - - 2022-23 3Β' Εθνική 1 Play Off 13-5 4-2 - ? 1η - Α' Φάσης 1 - - - 2023-24 2A2 Εθνική 8 Play In 14-16 0-1 - Ντόνοβαν Ντόναλντσον 4η - Β' Φάσης 4 - - - 2024-25 2A2 Εθνική 9 Play In 14-16 0-2 - Ρασάντ Μάντεν 2η - Β' Φάσης 2 - - -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Νίκος Αγγελόπουλος  Γιώργος Αναγνωστόπουλος  Γιώργος Αποστολίδης  Βαγγέλης Βαγενάς  Στέλιος Ιωάννου  Δημήτρης Καλαμπάκας  Ανδρέας Κανονίδης  Δημήτρης Καραδολάμης  Σάκης Καρύδας  Γιάννης Κυριακόπουλος  Αλέξης Κυρίτσης  Νίκος Λιακόπουλος  Σάββας-Αλέξανδρος Μανούσος  Πάρης Μάρτζος  Ορέστης Ματενίδης  Μπάμπης Μουρατίδης  Θοδωρής Πανάρας  Ανδρέας Πετρόπουλος  Νίκος Πέττας  Αλέξης Ράπτης  Βαγγέλης Σκλάβος  Χρήστος Ταπούτος  Βαγγέλης Τζόλος  Δημήτρης Τσαλδάρης  Κώστας Τσότσος  Σάββας Χρυσόπουλος  Νίκος Ψωμάς-ΛυμπάρηςΕθνΟνοματεπώνυμο  Μέλσαμ Μπασάμπε  Ντέζμιν Ουέλς  Σκοτ Σάνον  Άμποτ Τάι  Άλεξ Χάρις  Ντέιβιντ Ντόμπλας  Ματέο Κέντζο  Μίλαν Μάρκοβιτς  Ντάρκο Μάτιτς  Μάρκο Πέκοβιτς  Ιβάν Μάρας  Τζάστιν Ρόμπινσον

<div style="clear: both">

+ΠροπονητέςΕθνΟνοματεπώνυμοΘητεία  Νίκος Βουρνάς  2009 - Νοεμ 2012  Δημήτρης Παπαδόπουλος  Νοεμ 2012 - Μαρ 2013  Θωμάς Ζαβιτσάνος  Μαρ 2013 - Ιουν 2013  Γιώργος Ζαφειρούδης  Ιουν 2013 - Νοεμ 2014  Βαγγέλης Ζιάγκος  Νοεμ 2014 - Οκτ 2015  Φώτης Τακιανός  Οκτ 2015 - Σεπτ 2016  Χάρης Μαρκόπουλος  Σεπτ 2016 - Φεβρ 2017  Φώτης Τακιανός  Φεβρ 2017 - Ιουν 2017  Λευτέρης Χατζηκυριακίδης  Ιουλ 2017 - Δεκ 2017  Κώστας Κατωπόδης  Δεκ 2017 - Ιουν 2018  Γρηγόρης Γιασσάρης  Ιουλ 2018 - Δεκ 2018
<div style="clear: both">

 Τμήματα υποδομής 
Η ομάδα Εφήβων του συλλόγου αναδείχθηκε Πρωταθλήτρια Ε.Σ.ΚΑ. Βορειοδυτικής Ελλάδας το 1992. Τη σεζόν 2008-09 έχασε στον τελικό της κατηγορίας εφήβων της ΕΣΚΑΒΔΕ από τον Κρόνο Ιωαννίνων με 74-47. Την αγωνιστική περίοδο 2015-16, με προπονητή το Δημήτρη Κόγκα, κατέκτησε εκ νέου το Πρωτάθλημα Βορειοδυτικής Ελλάδας. Στον τελικό υποχρέωσε σε ήττα τον Α.Γ.Σ. Ιωαννίνων με σκορ 65-61.«ΕΣΚΑΒΔΕ:Εφηβικό: Πρωταθλήτρια η Δόξα Λευκάδας», άρθρο στον ιστότοπο Sportime24.gr, 21 Δεκεμβρίου 2015.«Πρωταθλήτρια του Εφηβικού Πρωταθλήματος της ΕΣΚΑΒΔΕ η Δόξα Λευκάδας», άρθρο στον ιστότοπο MyLefkada.gr, 24 Δεκεμβρίου 2015. Πρωταθλήτρια εφήβων βγήκε και τη σεζόν 2016-17 νικώντας τη ΓΕ Αγρινίου στον τελικό με 56-37.

Την αγωνιστική περίοδο 2014-15 η Δόξα Λευκάδας αναδείχθηκε Πρωταθλήτρια Παίδων για την Ε.Σ.ΚΑ. Βορειοδυτικής Ελλάδας. Με προπονητή το Δημήτρη Κόγκα νίκησε στον τελικό τον Α.Γ.Σ. Ιωαννίνων με σκορ 63-51.«Πρωταθλήτρια ΕΣΚΑΒΔΕ 2014-15 η παιδική ομάδα της Δόξας Λευκάδας», άρθρο στον ιστότοπο MyLefkada.gr, 29 Μαρτίου 2015.«Στέφθηκε πρωταθλήτρια του παιδικού πρωταθλήματος ΕΣΚΑΒΔΕ η Δόξα Λευκάδος» , άρθρο στον ιστότοπο SportsNow.gr, 28 Μαρτίου 2015. Την επόμενη περίοδο, 2015-16, πάντα με τον ίδιο προπονητή, κατέκτησε αήττητη εκ νέου το τοπικό Πρωτάθλημα. Στον τελικό αντιμετώπισε τη Νικόπολη Πρέβεζας, την οποία και νίκησε με σκορ 60-41.«Αήττητη Πρωταθλήτρια αναδείχτηκε η παιδική ομάδα της Δόξας», άρθρο στον ιστότοπο FortsaLefkada.gr, 20 Απριλίου 2016.«Πρωταθλήτρια στο παιδικό η Δόξα Λευκάδας», άρθρα στον ιστότοπο LefkadaSportNews.gr, 17 Απριλίου 2016.

 Τμήμα καλαθοσφαίρισης γυναικών 
Το τμήμα καλαθοσφαίρισης γυναικών του συλλόγου δημιουργήθηκε το 2003 και εντάχθηκε στα πρωταθλήματα που διοργανώνει η Ε.Σ.ΚΑ.Β.Δ.Ε.

Ως «Α.Ε. Δόξα Τηλυκράτης Λευκάδας» κατέκτησε το Πρωτάθλημα του 2004-05, ενώ ως «Α.Ε. Δόξα Λευκάδας» αναδείχθηκε Πρωταθλήτρια ομάδα κατά τις περιόδους 2006-07 και 2007-08. Αν και αγωνίστηκε στα ειδικά πρωταθλήματα που δίνουν το εισιτήριο ανόδου στην Α2 Εθνική Κατηγορία Γυναικών δεν τα κατάφερε ποτέ να ανέλθει.

Το τμήμα κορασίδων κατέκτησε συνολικά τρεις φορές το Πρωτάθλημα Κορασίδων της Ε.Σ.ΚΑ.Β.Δ.Ε.

Την περίοδο 2008-09 τα τμήματα αθλητριών ανεξαρτητοποιήθηκαν σχηματίζοντας ένα νέο σύλλογο, τη Νίκη Λευκάδας, που ανήλθε επιτυχώς στην Α2 Εθνική.

 Τμήμα ποδοσφαίρου ανδρών 
Τον Αύγουστο του 1981 ιδρύθηκε στη Λευκάδα ο Π.Α.Σ. Δόξα Λευκάδας, ο οποίος καθ' όλη τη διάρκεια της πορείας του αγωνίστηκε στα Πρωταθλήματα της Ε.Π.Σ. Πρέβεζας-Λευκάδας.«Ιστορικό Δόξας Λευκάδας» , επίσημος ιστότοπος του συλλόγου.

Το 1994 το ποδοσφαιρικό τμήμα συγχωνεύτηκε με τον Αστραίο Φρυνίου, δημιουργώντας τον Α.Ο. Λευκάδας. Η Δόξα συνέχισε έκτοτε την πορεία της ως καθαρά καλαθοσφαιρικό σωματείο.

 Παραπομπές 

 Εξωτερικοί σύνδεσμοι 
 Πρώην επίσημος ιστότοπος της Α.Ε. Δόξα Λευκάδας
 Η Α.Ε. Δόξα Λευκάδας στον Ε.Σ.Α.Κ.Ε.
 Κλειστό Γυμναστήριο Λευκάδας, πληροφορίες στον ιστότοπο Gipeda.gr

Κατηγορία:Α.Ε. Δόξα Λευκάδας
Κατηγορία:Αθλητικοί σύλλογοι Λευκάδας
Κατηγορία:Ιδρύσεις αθλητικών συλλόγων το 1982
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1982
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1982
Κατηγορία:Σωματεία Ε.Σ.ΚΑ.Β.Δ.Ε.